CELEX: 32016R0143
Language: hr
Date: 2016-01-18 00:00:00
Title: Uredba Komisije (EU) 2016/143 оd 18. siječnja 2016. o izmjeni Priloga IV. Uredbi (EZ) br. 396/2005 Europskog parlamenta i Vijeća u pogledu COS-OGA, cerevisana, kalcijeva hidroksida, lecitina, Salix spp cortex, octa, fruktoze, Pepino mosaic soj virusa CH2 izolat 1906, Verticillium albo-atrum izolat WCS850 i Bacillus amyloliquefaciens subsp. plantarum soj D747 (Tekst značajan za EGP)

4.2.2016   
            
            
               HR
            
            
               Službeni list Europske unije
            
            
               L 28/12
            
         UREDBA KOMISIJE (EU) 2016/143
   оd 18. siječnja 2016.
   o izmjeni Priloga IV. Uredbi (EZ) br. 396/2005 Europskog parlamenta i Vijeća u pogledu COS-OGA, cerevisana, kalcijeva hidroksida, lecitina, Salix spp cortex, octa, fruktoze, Pepino mosaic soj virusa CH2 izolat 1906, Verticillium albo-atrum izolat WCS850 i Bacillus amyloliquefaciens subsp. plantarum soj D747
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (1), a posebno njezin članak 5. stavak 1.,
   budući da:
   
               (1)
            
            
               U pogledu COS-OGA, cerevisana, kalcijeva hidroksida, lecitina, Salix spp cortex, octa, fruktoze, Pepino mozaic soj virusa CH2 izolat 1906, Verticillium albo-atrum izolat WCS850 i Bacillus amyloliquefaciens subsp. plantarum soj D747, specifični MRO-ovi nisu bili utvrđeni. Kako te tvari nisu bile uvrštene u Prilog IV. Uredbi (EZ) br. 396/2005, primjenjuje se zadana vrijednost od 0,01 mg/kg utvrđena u članku 18. stavku 1. točki (b) te Uredbe.
            
         
               (2)
            
            
               U pogledu COS-OGA Europska agencija za sigurnost hrane (dalje u tekstu: „Agencija”) zaključila je (2) da je primjereno tu tvar uvrstiti u Prilog IV. Uredbi (EZ) br. 396/2005.
            
         
               (3)
            
            
               U pogledu cerevisana Agencija je zaključila (3) da je primjereno tu tvar uvrstiti u Prilog IV. Uredbi (EZ) br. 396/2005.
            
         
               (4)
            
            
               U pogledu Pepino mozaic soj virusa CH2 izolat 1906 Agencija je zaključila (4) da je primjereno tu tvar uvrstiti u Prilog IV. Uredbi (EZ) br. 396/2005.
            
         
               (5)
            
            
               Kalcijev hidroksid odobren je kao osnovna tvar u skladu s Uredbom (EZ) br. 1107/2009 Europskog parlamenta i Vijeća (5). Uzimajući u obzir Provedbenu uredbu Komisije (EU) 2015/762 (6), Komisija smatra da je primjereno tu tvar uvrstiti u Prilog IV. Uredbi (EZ) br. 396/2005.
            
         
               (6)
            
            
               Osnovna tvar „lecitini” odobrena je u skladu s Uredbom (EZ) br. 1107/2009. Uzimajući u obzir Provedbenu uredbu Komisije (EU) 2015/1116 (7), Komisija smatra da je primjereno tu tvar uvrstiti u Prilog IV. Uredbi (EZ) br. 396/2005.
            
         
               (7)
            
            
               
                  Salix spp cortex odobren je kao osnovna tvar u skladu s Uredbom (EZ) br. 1107/2009. Uzimajući u obzir Provedbenu uredbu Komisije (EU) 2015/1107 (8), Komisija smatra da je primjereno tu tvar uvrstiti u Prilog IV. Uredbi (EZ) br. 396/2005.
            
         
               (8)
            
            
               Ocat je odobren kao osnovna tvar u skladu s Uredbom (EZ) br. 1107/2009. Uzimajući u obzir Provedbenu uredbu Komisije (EU) 2015/1108 (9), Komisija smatra da je primjereno tu tvar uvrstiti u Prilog IV. Uredbi (EZ) br. 396/2005.
            
         
               (9)
            
            
               Fruktoza je odobrena kao osnovna tvar u skladu s Uredbom (EZ) br. 1107/2009. Uzimajući u obzir Provedbenu uredbu Komisije (EU) 2015/1392 (10), Komisija smatra da je primjereno tu tvar uvrstiti u Prilog IV. Uredbi (EZ) br. 396/2005.
            
         
               (10)
            
            
               
                  Verticillium albo-atrum izolat WCS850 uvršten je u Prilog I. Direktivi Vijeća 91/414/EEZ Direktivom Komisije 2008/113/EZ (11) i smatra se odobrenim u skladu s Uredbom (EZ) br. 1107/2009. Prirodna izloženost Verticillium albo-atrum izolat WCS850 mnogo je veća od izloženosti povezane s uporabom te tvari kao sredstva za zaštitu bilja. Agencija je zaključila (12) da nije poznato da je Verticillium albo-atrum izolat WCS850 patogen za ljude te da ne proizvodi nikakve značajne toksine ili sekundarne metabolite tijekom proizvodnog procesa. Stoga je primjereno tu tvar uvrstiti u Prilog IV. Uredbi (EZ) br. 396/2005.
            
         
               (11)
            
            
               Provedbenom uredbom Komisije (EU) br. 1316/2014 (13) odobrena je aktivna tvar Bacillus amyloliquefaciens subsp. plantarum soj D747. Agencija je zaključila (14) da u pogledu procjene prehrambenog rizika za potrošače određene informacije nisu dostupne, stoga je potrebno da osobe koje upravljaju rizikom izvrše daljnje razmatranje. U izvješću o pregledu za tu tvar (15) navedeno je da nije patogena za ljude te da se ne očekuje da će proizvoditi toksine koji su relevantni za zdravlje ljudi. Stoga je primjereno tu tvar uvrstiti u Prilog IV. Uredbi (EZ) br. 396/2005.
            
         
               (12)
            
            
               Uredbu (EZ) br. 396/2005 trebalo bi stoga na odgovarajući način izmijeniti.
            
         
               (13)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   U Prilogu IV. Uredbi (EZ) br. 396/2005 abecednim se redom dodaju unosi: „COS-OGA”, „cerevisan”, „kalcijev hidroksid”, „lecitini”, „Salix spp cortex”, „ocat”, „fruktoza”, „Pepino mozaic soj virusa CH2 izolat 1906”, „Verticillium albo-atrum izolat WCS850” i „Bacillus amyloliquefaciens subsp. plantarum soj D747”.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. siječnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 70, 16.3.2005., str. 1.
   
   
      (2)  Europska agencija za sigurnost hrane, 2014. Zaključak o stručnom pregledu procjene rizika od pesticida koji sadržavaju aktivnu tvar COS-OGA. EFSA Journal 2014.; 12(10):3868, str. 39.
   
      (3)  Europska agencija za sigurnost hrane, 2014. Zaključak o stručnom pregledu procjene rizika od pesticida s aktivnom tvari cerevisan (stanične stijenke Saccharomyces cerevisiae soj LAS117). EFSA Journal 2014.; 12(6):3583, str. 39.
   
      (4)  Europska agencija za sigurnost hrane; Zaključak o stručnom pregledu procjene rizika od pesticida s aktivnom tvari Pepino mozaic soj virusa CH2 izolat 1906. EFSA Journal 2015.; 13(1):3977, str. 25.
   
      (5)  Uredba (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (SL L 309, 24.11.2009., str. 1.).
   
      (6)  Provedbena uredba Komisije (EU) 2015/762 od 12. svibnja 2015. o odobravanju osnovne tvari kalcijev hidroksid u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (SL L 120, 13.5.2015., str. 6.).
   
      (7)  Provedbena uredba Komisije (EU) 2015/1116 od 9. srpnja 2015. o odobravanju osnovne tvari lecitini u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (SL L 182, 10.7.2015., str. 26.).
   
      (8)  Provedbena uredba Komisije (EU) 2015/1107 od 8. srpnja 2015. o odobravanju osnovne tvari Salix spp cortex u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (SL L 181, 9.7.2015., str. 72.).
   
      (9)  Provedbena uredba Komisije (EU) 2015/1108 od 8. srpnja 2015. o odobravanju osnovne tvari ocat u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (SL L 181, 9.7.2015., str. 75.).
   
      (10)  Provedbena uredba Komisije (EU) 2015/1392 od 13. kolovoza 2015. o odobravanju osnovne tvari fruktoza u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (SL L 215, 14.8.2015., str. 34.).
   
      (11)  Direktiva Komisije 2008/113/EZ od 8. prosinca 2008. o izmjeni Direktive Vijeća 91/414/EEZ radi uvrštavanja više mikroorganizama kao aktivnih tvari (SL L 330, 9.12.2008., str. 6.).
   
      (12)  Europska agencija za sigurnost hrane; Zaključak o stručnom pregledu procjene rizika od pesticida s aktivnom tvari Verticillium albo-atrum (soj WCS850). EFSA Journal 2013.; 11(1):3059. [str. 22.]
   
      (13)  Provedbena uredba Komisije (EU) br. 1316/2014 оd 11. prosinca 2014. o odobravanju aktivne tvari Bacillus amyloliquefaciens subsp. plantarum soj D747 u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 i o dopuštanju državama članicama da produlje privremena odobrenja za tu aktivnu tvar (SL L 355, 12.12.2014., str. 1.).
   
      (14)  Europska agencija za sigurnost hrane, 2014. Zaključak o stručnom pregledu procjene rizika od pesticida s aktivnom tvari Bacillus amyloliquefaciens subsp. plantarum soj D747. EFSA Journal 2014.; 12(4):3624, str. 29.
   
      (15)  Izvješće o pregledu za aktivnu tvar Bacillus amyloliquefaciens ssp. plantarum soj D747 [završna verzija donesena u Stalnom odboru za bilje, životinje, hranu i hranu za životinje na sastanku 10. listopada 2014.] SANCO/11391/2014 – rev. 1, 10. listopada 2014.